Cyber-shot Brukerveiledning
Skriv ut
Hovedsiden > Feilsøking > Feilsøking > Batteri og strøm

## Batteri og strøm

Kan ikke sette inn batteriet i kameraet.

- Pass på at batteriet peker i riktig retning, og sett det inn så batteriutkasteren låser seg.

Kan ikke slå på kameraet.

- Etter innsetting av batteriet i kameraet kan det ta en liten stund før kameraet er klart til bruk.

- Forviss deg om at batteriet er satt inn riktig.

- Batteriet er utladet. Lad batteriet.

- Batteripakkekontaktene er skitne. Tørk forsiktig bort eventuell smuss med en myk klut.

- Kontroller at batteritypen er NP-BN eller NP-BN1.

Strømmen slås plutselig av.

- Hvis kameraet eller batteriet har feil temperatur, kan strømmen bli slått av for å beskytte kameraet. I så fall vises en melding på skjermen før kameraet slår seg av.

- Hvis du ikke bruker kameraet over et visst tidsrom mens det er slått på og [Strømsparer] er stilt inn på [Standard] eller [Utholdenhet], slår kameraet seg automatisk av for å forhindre at batteriet utlades. Slå på kameraet igjen.

- Hvis du ikke bruker kameraet over et visst tidsrom mens det er slått på og [Strømsparer] er slått [Av] eller kameraet er tilkoblet strømadapteren, slår skjermen seg automatisk av for å forhindre at bildet brenner seg fast i skjermen. Du aktiverer skjermen ved å berøre den.

Batterinivåindikatoren viser feil.

- Dette skjer når du bruker kameraet på ekstremt varme eller kalde steder.

- Det er et misforhold mellom batterinivåindikatoren og den faktisk gjenværende batteriladningen. Lad ut batteriet helt en gang, og lad det så opp igjen for å rette på indikatoren. Under visse forhold kan det hende batterinivåindikatoren ikke er riktig.

- Batterikapasiteten reduseres med tiden og med gjentatt bruk. Hvis brukstiden reduseres betydelig fra en opplading til neste, er det sannsynligvis på tide å skifte ut batteriet med et nytt.

Strøm-/ladelampen til kameraet blinker mens batteriet lades.

- Kontroller at batteritypen er NP-BN eller NP-BN1.

- Strøm-/ladelampen på kameraet vil blinke uregelmessig hvis du bruker et batteri som ikke har vært brukt på lenge. I slike tilfeller bør du ta batteriet ut av kameraet og sette det inn igjen.

- For nærmere informasjon, se "Batteri" [Detaljer].

Batteriet er ikke ladet, selv om strøm-/ladelampen slås av og ladingen avsluttes.

- Dette skjer når du lader batteriet på et ekstremt varmt eller kaldt sted. Lad batteriet i det korrekte temperaturområdet, dvs. mellom 10 °C og 30 °C.

Til toppen